Diari Oficial de la Generalitat Valenciana


Sumari del DOGV 4539, del 08-07-2003 (2003/7826)

ORDE de 30 de maig de 2003, de la Conselleria de Cultura i Educació, per la qual es disposa el funcionament de l'Escola Oficial d'Idiomes de Benidorm.
------------------------------------------------------------------------------------------------------------------------------------------------------

### Dades del document

Número de DOGV
:   4539

Data del DOGV
:   08-07-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/7826


Data del document
:   30-05-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Benidorm
    * ensenyament públic
    * ensenyament d'idiomes
    * centre d'ensenyament

ORDE de 30 de maig de 2003, de la Conselleria de Cultura i Educació, per la qual es disposa el funcionament de l'Escola Oficial d'Idiomes de Benidorm. [2003/X7826]
  
El Decret 47/2003, de 13 de maig, del Govern Valencià, publicat en el Diari Oficial de la Generalitat Valenciana de 19 de maig de 2003, pel qual es crea l'Escola Oficial d'Idiomes de Benidorm, va autoritzar la Conselleria de Cultura i Educació per a dictar les disposicions necessàries per al seu compliment i desenrotllament.
  
Escau ordenar l'inici de les activitats del centre de nova creació, determinar les ensenyances que s'hi impartixen i adoptar les mesures necessàries perquè puga desenrotllar la seua activitat acadèmica.
  
Fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
1. L'Escola Oficial d'Idiomes de Benidorm, codi 58141984, iniciarà les seues activitats el curs acadèmic 2002/2003.
  
2. En el citat curs escolar, el centre admetrà matrícula per a cursar ensenyances de primer curs d'alemany, francés i espanyol per a estrangers i per als tres primers cursos d'anglés.
  
3. En el curs escolar 2003/2004, s'hi implantarà el primer curs d'italià i valencià.
  
4. En anys escolars successius, s'implantarà progressivament la resta dels cursos fins a completar el primer nivell de les ensenyances a què es referixen els punts anteriors.
  
Segon
  
El director territorial de Cultura i Educació d'Alacant nomenarà l'equip directiu del centre, de conformitat amb el que establix l'article 14,3 del Reglament Orgànic i Funcional dels Instituts d'Educació Secundària aprovat pel Decret 234/1997, de 2 de setembre, de Govern Valencià, aplicable, amb caràcter supletori, a tots els centres docents que impartisquen qualssevol de les ensenyances establides en la Llei Orgànica 1/1990, d'Ordenació General del Sistema Educatiu, en tot el que no s'opose al que establix la Llei Orgànica 10/2002, de 23 de desembre, de Qualitat de l'Educació.
  
Tercer
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre. Així mateix, dotarà el centre de l'equipament i material didàctic necessaris. A este efecte, la Direcció Territorial de Cultura i Educació d'Alacant n'efectuarà l'oportuna i raonada proposta.
  
DISPOSICIÓ ADDICIONAL
  
Única
  
El que establix esta disposició s'inscriurà al Registre de Centres Docents de la Comunitat Valenciana.
  
DISPOSICIONS FINALS
  
Primera
  
S'autoritza els diversos òrgans directius d'esta Conselleria perquè, en l'àmbit de les seues respectives competències, adopten les mesures necessàries per a l'aplicació i desenrotllament del que disposa esta orde.
  
Segona
  
Esta orde entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits al que s'establix en la present disposició.
  
València, 30 de maig de 2003
  
El conseller de Cultura i Educació,
  
MANUEL TARANCÓN FANDOS